हैदराबाद : उस्मानिया विश्वविद्यालय ने सुरक्षा कारणों का हवाला देते हुए कांग्रेस प्रमुख राहुल गांधी की यहां विश्वविद्यालय परिसर में छात्रों के साथ प्रस्तावित बैठक को इजाजत देने से मना कर दिया. राहुल गांधी 13-14 अगस्त को राज्य के दौरे पर हैं. विश्वविद्यालय के रजिस्ट्रार सी गोपाल रेड्डी ने बताया कि उन्होंने इस बैठक को अनुमति देने से इसलिए मना कर दिया क्योंकि उनके पास कांग्रेस अध्यक्ष को सुरक्षा मुहैया कराने का कोई तंत्र नहीं है. उन्होंने कहा कि अगर स्थानीय पुलिस या कोई अन्य सरकारी एजेंसी जैसे कि एसपीजी राहुल गांधी की सुरक्षा को लेकर विश्वविद्यालय को आश्वस्त करे तो वह अपने फैसले की समीक्षा कर सकते हैं.